En sag fra september resulterede onsdag i anholdelsen af to mænd fra Frederikshavn. De er torsdag fængslet efter at være blevet fremstillet i et grundlovsforhør.

Fundet af 354 gram amfetamin i en kælder på Ørnevej i Frederikshavn har ført til, at to mænd fra Frederikshavn onsdag ved 10-tiden blev anholdt. Efter at være blevet fremstillet i grundlovsforhør ved Retten i Hjørring torsdag, er de begge blevet varetægtsfængslet. D kan forvente en fængselsstraf, hvis de kendes skyldige, når sagen kommer for retten. Det skriver Kanal Frederikshavn. Politiet fandt narkoen 19. september i en kælder på Ørnevej i Frederikshavn. Flere stoffer Mændene på henholdsvis 44 og 49 år kommer begge fra Frederikshavn. De er i forvejen kendt for tilsvarende kriminalitet. Grundlovsforhøret torsdag formiddag blev holdt for lukkede døre efter politiets ønske af hensyn til den videre efterforskning. Den 49-årige blev varetægtsfængslet i fire uger, mens den 44-årige varetægtsfænglses i to uger. Det sker, fordi den 49-årige udover sigtelsen for besiddelsen af de 354 gram amfetamin, også sigtes for at have været i besiddelse af 10 gram kokain, syv gram heroin og 191 gram hash. De to mænd accepterede begge kendelsen.